Споделете във...

Pinterest Linkedin

България има нов световен рекорд – с положителен знак. За 12 месеца един от най-тежките българи отслабна 103 кг с ядене, без операции, лекарства и други крайности. А само преди година – 276-килограмовият Димчо Тодоров от Първомай е „отписан“ от медицината.

Тогава лекарка в пловдивска болница му поставя диагноза – „след 2 дни няма да те има на този свят“. Именно тези страшни думи карат Димчо да потърси алтернативни методи за спасението си. За да се превърне в случай без аналог в световната медицина – да намали над една трета от теглото си с редовно хранене, да свали от себе си на практика… 2 манекенки, при това без увисване на кожата!

Обикновено при драстично отслабване се прави пластична операция за премахване на излишната кожа. При Димчо не се налага, защото се доверява на единствената в света методика за сваляне на килограми без йо-йо ефект и увисване на кожата – тази на Иван Гарабитов, заслужилият треньор по борба, създал световни и олимпийски рекордьори в спорта, а в последните години и рекордьори в здравословното отслабване.

И чудото се случва – след година Димчо не само, че не е напуснал този свят, но вече тежи 173 кг, намалил е талията си с половин метър и се движи без да се налага да посяда след няколко крачки. Преди дни за първи път от години седна и зад волана, за да отиде от Първомай в Пловдив. Вече е жизнен и енергичен, радва се съпругата му и припомня, че преди заспивал, както си седял и водил разговор.

Похапвам салати, ориз, картофи, супи, сирене, кашкавал, плодове и зеленчуци, станах вегетарианец, споделя диетата си Димчо. Олекна ми, сега не нося такава голяма тежест, непрекъснато правя разходки, но нямам километраж за изминатото разстояние, шегува се 51-годишният мъж.

Освен че страда от наднормено тегло, Димчо е и диабетик. Успява да смъкне и кръвната захар – от 8 до 4.7 единици.